stanford-oval/wikipedia huggingface dataset:
Sysmän terveysasema

| Sysmän terveysasema |
| --- | --- |
Osoite:  Leppäkorventie 33, 19700 Sysmä
Sijainti:  Sysmän kirkonkylä, Sysmä
Koordinaatit:  61.51041°N, 25.68381°E
Käyttäjä:  Terveystalo
Päivystys
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sysmän sosiaali- ja terveyskeskus (Sysmän sote-keskus) eli Sysmän terveysasema on Sysmän kirkonkylällä toimiva julkisen palvelun terveyskeskus. Kunnan perusterveydenhoidon ja -sosiaalipalvelujen tuottamisvastuu on vuodesta 2017 lähtien ulkoistettu yksityisen terveyspalveluyrityksen tehtäväksi (alkujaan Attendo Terveyspalvelut, nyk. Terveystalo).
Sysmä on Päijät-Hämeen hyvinvointiyhtymän osakas ja tämä yhtymä tuottaa Sysmän erikoissairaanhoidon palvelut. Kiireellistä hoitoa iltaisin, öisin ja viikonloppuisin tarjoaa Päijät-Hämeen keskussairaalan yhteydessä toimiva Akuutti24-yhteispäivystys (Keskussairaalankatu 7, Lahti).
Clifton Collins Jr.

| Clifton Collins Jr>  |
| --- | --- |
 Clifton Collins Jr. vuonna 2013
Henkilötiedot
Koko nimi:  Clifton Craig Collins Jr.
Syntynyt: 16. kesäkuuta 1970 (ikä 54) Los Angeles, Kalifornia, Yhdysvallat
Ammatti:  näyttelijä
Näyttelijä
Taiteilijanimet:  Clifton Gonzalez Gonzalez
Aktiivisena:  1990–
Aiheesta muualla
cliftoncollinsjr.com
IMDb 
Elonet
Clifton Craig Collins Jr. (s. 16. kesäkuuta 1970 Los Angeles, Kalifornia) on yhdysvaltalainen näyttelijä. Aloitettuaan näyttelemisen 1990 pienissä rooleissa TV-sarjoissa ja elokuvissa, Collins saavutti huomiota suorituksellaan Robert Redfordin tähdittämässä elokuvassa Viimeinen linnoitus. Collins on näytellyt muun muassa elokuvissa 187 - koodi murhalle, Traffic, Star Trek ja Pacific Rim. Collins on myös näytellyt TV-sarjassa Westworld.
Nuoruus

Collins syntyi Los Angelesissa, Kaliforniassa. Hänen isoisänsä on näyttelijä Pedro Gonzalez Gonzalez. Hän joskus käyttää krediteissä nimeä Clifton Gonzalez-Gonzalez isoisänsä kunniaksi. Hänen isänsä on saksalaista ja äitinsä meksikolaista syntyperää.
Osittainen filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1997 | 187 - koodi murhalle | One Eight Seven | Cesar Sanchez (krediitillä Clifton Gonzalez-Gonzalez) |
| 2000 | Tigerland | Tigerland | Pvt. Miter |
| 2000 | Traffic | Traffic | Francisco Flores |
| 2001 | Viimeinen linnoitus | Last Castle | Aguilar |
| 2004 | Mindhunters | Mindhunters | Vince Sherman |
| 2005 | Capote | Capote | Perry Smith |
| 2006 | Babel | Babel | Officer at Border Crossing |
| 2009 | Star Trek | Star Trek | Ayel |
| 2009 | Crank 2: High Voltage | Crank: High Voltage | El Huron |
| 2009 | Boondock Saints 2 | The Boondock Saints II: All Saints Day | Romeo |
| 2009 | Brothers | Brothers | Major Cavazos |
| 2013 | Pacific Rim – Hyökkäys Maahan | Pacific Rim | Ops Tendo Choi |
| 2018 | The Mule | The Mule | Gustavo |
| 2019 | Once Upon a Time in Hollywood | Once Upon a Time in Hollywood | Ernesto the Mexican Vaquero |
| 2019 | Honey Boy | Honey Boy | Tom |
| 2021 | Nightmare Alley | Nightmare Alley | Funhouse Jack |
| 2024 | The Bricklayer | The Bricklayer | Radek |

Televisiosarjat
| Vuosi | Nimi | Rooli | Jaksot |
| 2015–2017 | Ballers | Maximo Gomez | 7 jaksoa |
| 2019 | Veronica Mars | Alonzo Lozano | 8 jaksoa |
| 2016–2020 | Westworld | Lawrence / El Lazo | 10 jaksoa |
Aiheesta muualla

Wikimedia Commonsissa on kuvia tai muita tiedostoja aiheesta .
Clifton Collins Jr. Internet Movie Databasessa. (englanniksi)
Telemarksavisa

| Telemarksavisa |
| --- | --- |

Entiset nimet:  Telemark Arbeiderblad (1921–1995)
Lehtityyppi:  sanomalehti
Kustantaja:  Amedia
Levikki:  23 218 (2020)
Perustettu:  1921
Päätoimittaja:  Ove Mellingen
Kotikunta:  Skien
Kotimaa:  Norja
Ilmestymistiheys:  6 krt/vko
Kieli:  norja
Aiheesta muualla
Kotisivu
Telemarksavisa (lyh. TA) on norjalainen vuonna 1921 perustettu sanomalehti, jonka kotikunta on Skien. Se ilmestyy kuudesti viikossa ja kuuluu Amedia-konserniin.
Lehden toimitus.
Aiheesta muualla

Lehden verkkosivut (norjaksi)
Clifton Webb

Clifton Webb elokuvassa Laura (1945)
Clifton Webb (syntyjään Webb Parmelee Hollenbeck, 19. marraskuuta 1889, Beech Grove, Indiana – 13. lokakuuta 1966, Beverly Hills, Kalifornia) oli yhdysvaltalainen näyttelijä, laulaja ja tanssija.
Webbin vanhemmat olivat Jacob Grant Hollenbeck ja Mabelle A. Parmelee (joissain lähteissä myös Parmalee tai Parmallee). Vuonna 1892 Webb muutti äitinsä kanssa New Yorkiin, missä hän alkoi ottaa tanssi- ja näytelmätunteja 5-vuotiaasta lähtien. Hän näytteli New Yorkin lastenteatterissa, jonka jälkeen Webb esiintyi myös vaudeville-esityksissä.
Webbistä tuli 19-vuotiaana ammattilaistanssija, jolloin hän otti taiteilijanimekseen Clifton Webbin. Hän lauloi ja esitti useita operetteja ennen kuin teki ensimmäisen Broadway-roolinsa 7. huhtikuuta 1913 The Purple Roadissa, jota esitettiin kaikkiaan 136 kertaa saman vuoden elokuuhun asti. Vuosien 1913–1947 aikana Webb esiintyi kaikkiaan 23 Broadway-esityksessä.
Hänen ensimmäinen suuri elokuvaroolinsa tapahtui vuonna 1944, kun näyttelijä-ohjaaja Otto Preminger valitsi hänet esittämään radiokolumnistia, Waldo Lydeckeria, elokuvaan Laura Darryl F. Zanuckin vastaväitteistä huolimatta. Hänen esitystään kehuttiin, samoin kuin rooliaan Edmund Gouldingin ohjaamassa elokuvassa Veitsen terällä (1946). Webb oli ehdolla Oscar-palkinnon saajaksi elokuvasta Kaikkien aikojen lapsenpiika (1948), mutta palkinto meni Laurence Olivierille.
Webb sai Golden Globen elokuvasta Veitsen terällä, ja oli ehdokkaana elokuvasta Marssikuningas.
Webb ei juuri peitellyt homoseksuaalisuuttaan, eikä ehkä siksi saanut rooleja aviomiehenä, mutta esitti useissa elokuvissa onnistuneesti perheenisää.  Webb asui äitinsä kanssa vuoteen 1960 asti, kunnes Mabelle kuoli 91-vuotiaana. Webb ei toipunut äitinsä kuolemasta, ja teki 1960-luvulla vain yhden elokuvan. Webb kuoli sydänkohtaukseen vuonna 1966.
Filmografia

Laura (1944)
Veitsen terällä (The Razor's Edge, 1946)
Kaikkien aikojen lapsenpiika (Sitting Pretty, 1948)
Kaikkien aikojen ylioppilas (Mr. Belvedere Goes to College, 1949)
Morsian karkuteillä (Elopement, 1951)
Marssikuningas (Stars and Stripes Forever, 1952)
Kaikkien aikojen naissankari (Dreamboat, 1952)
Titanic (1953)
Kaikkien aikojen partiopoika (Mister Scoutmaster, 1953)
Naisen maailma (Woman's World, 1954)
Paholainen ei koskaan nuku (Satan Never Sleeps, 1962)
Aiheesta muualla

Clifton Webb Elonetissä.
Clifton Webb Internet Movie Databasessa. (englanniksi)
Dignitas

| Dignitas |
| --- | --- |
 Seuran logo
Perustettu:  2003
Tyyppi:  e-urheiluorganisaatio
Toimiala:  kilpapelaaminen
Aiheesta muualla
Sivusto
Infobox OKNimi-testi OK: 
Dignitas on maailmanlaajuinen elektronisen urheilun seura, joka perustettiin vuonna 2003. Sillä on joukkueet peleissä Fortnite, League of Legends ja Rocket League.
Dignitaksen Counter-Strike: Global Offensive -joukkue voitti merkittävimpänä EPICENTER 2016 -turnauksen vuonna 2016. Dignitaksen Rocket League -joukkue taas voitti vuonna 2018 maailmanmestaruuden.
Tavaststjerna

Tavaststjerna, sukunimi joka juontuu turkulaisen Tavast-suvun kantaisästä lempääläisestä Henrik Juhonpojasta.
Tawaststjerna, suomalainen aatelissuku
Alarik Tawaststjerna (1873–1922), arkkitehti
August Tavaststjerna (1821–1882) säveltäjä
Carl Gustaf Tawaststjerna (1774–1856) upseeri
Carmen Tawaststjerna, o.s. von Boehm (1923–2015), opettaja, Erik Tawaststjernan puoliso
Erik Tawaststjerna (1916–1993), musiikkitieteilijä
Erik T. Tawaststjerna (s. 1951), pianotaiteilija
Hilja Tavaststjerna (1848–1924), opettaja, kirjailija
Hui-Ying Liu-Tawaststjerna (s. 1950), taiwanilaissyntyinen pianotaiteilija, Erik T. Tawaststjernan puoliso
Ilmari Tawaststjerna (1879–1932), siviilioikeuden professori
K. A. Tavaststjerna (1860–1898), kirjailija, arkkitehti
Olga Tavaststjerna (1858–1939), opettaja ja urkutaiteilija
Viktor Tavaststjerna (1876–1920), asianajaja, raatimies ja pankkiiriliikkeen omistaja
Werner Tawaststjerna (1848–1936), valtioneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Cities: Skylines

| Cities: Skylines |
| --- | --- |

Kehittäjä:  Colossal Order
Julkaisija:  Paradox Interactive
Jakelija:  Origin, Humble Store, Steam, Microsoft Store, Epic Games Store, PlayStation Now, Nintendo eShop ja PlayStation Store
Tuottaja:  Mariina Hallikainen
Suunnittelija:   Karoliina Korppoo  Henri Haimakainen  Miska Fredman 
Taiteilija:  Antti Isosomppi, Hans Zenjuga, Henri Haimakainen, Suvi Salminen, Tony Kihlberg, Mikko Finneman
Säveltäjä:  Jonne Valtonen   Jani Laaksonen
Ohjelmoija:  Antti Lehto   Damien Morello
Pelisarja:  Cities: Skylines
Pelimoottori:  Unity 3D
Julkaistu:   10. maaliskuuta 2015
Lajityyppi:  kaupunginrakennuspeli
Pelimuoto:  yksinpeli
Ikäluokitus:  ESRB: E  Virheellinen ESRB-arvo  PEGI: 3
Alusta:  Linux, Nintendo Switch, macOS, PlayStation 4, PlayStation 5, Windows, Xbox One, Xbox Series X/S
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK      : 
Cities: Skylines on suomalaisen Colossal Orderin kehittämä ja ruotsalaisen Paradox Interactiven julkaisema kaupunginrakennuspeli. Peli on julkaistu vuonna 2015 Linuxille, macOS:lle ja Windowsille. Lisäksi peli on julkaistu Nintendo Switchille, PlayStation 4:lle, PlayStation 5:lle sekä Xbox Onelle ja Xbox Series X/S:lle. Konsoliversioiden käännökset on tehnyt Tantalus Media.
Colossal Orderin kaksi aiempaa Cities in Motion -peliä sijoittuivat valmiiksi rakennettuihin kaupunkeihin. Cities: Skylinesissa pelaaja voi muokata ja hallinnoida kaikkia osa-alueita kaupungissa.
Pelin jatko-osa Cities: Skylines II julkaistiin 24. lokakuuta 2023.
Pelaaminen

Pelaaja aloittaa pelin 2 × 2 kilometriä suuruiselta maalohkolta, jolle tulee eritasoliittymä. Pelaaja saa myös hieman aloitusrahaa. Tehtävänä on lisätä maa-alueelle katuja sekä asuin-, teollisuus- ja kauppa-alueita, ja niiden lisäksi peruspalveluita kuten energiantuotanto, viemäröinti ja jätehuolto. Toimenpiteet rohkaisevat ihmisiä muuttamaan kaupunkiin ja tarjoavat heille töitä. Kun väestö kasvaa, pelaaja saa käyttöönsä uusia kaupunkia parantavia investointeja, kuten kouluja, paloasemia, poliisiasemia, terveydenhoidon tiloja, jätehuoltojärjestelmiä ja liikenneratkaisuja.
Kaupungin voi jakaa kaupunginosiin, joista jokaisen toimintoja pelaaja voi vapaasti määrittää. Jossakin kaupunginosassa voi esimerkiksi olla ilmainen joukkoliikenne, toisessa korkeampi veroaste isoille yrityksille. Kaupungin rakennuksilla on eri kehitysasteita, jotka voi saavuttaa ympäröivää aluetta kehittämällä. Korkeammat rakennukset tuovat etuja kaupungille. Esimerkiksi kaupparakennus kehittyy seuraavalle tasolle kun ympäröivän alueen asukkaat kouluttautuvat paremmin, mikä puolestaan mahdollistaa uusien työntekijöiden palkkaamisen ja kasvattaa kaupungin verotuloja. Asukasmäärän ja tulojen kasvaessa pelaaja voi hankkia kaupungille lisää maata yhteensä kahdeksan lohkon verran 25 lohkon suuruiselta alueelta. Hankittavien lohkojen määrää on rajoitettu, jotta peli pyörisi sujuvasti erilaisilla tietokoneilla, mutta pelaaja voi modifioida peliä niin, että kaikki 25 lohkoa saa käyttöön. On myös modi, jolla koko kartta-alueen saa käyttöön laidasta laitaan. Tämä tarkoittaa 81 lohkoa rakennustilaa.
Pelaaminen > Kaupungin asukkaat

Cities: Skylines seuraa kaupungin asukkaiden asuinpaikkoja ja työpaikkoja sekä tästä seuraavaa liikennettä ja kulkuneuvoja. Asukkaat voi myös nimetä.  Vertailukohtana käytettävässä SimCityssä asukkaat menevät lähimpään vapaaseen työpaikkaan ja palaavat lähimpään vapaaseen asuntoon, mistä aiheutuu ongelmia liikennejärjestelmän käsittelyyn. SimCityssä kaupungin asukkailla ei ole yksilöllisyyttä, kun taas Cities: Skylinesissa kaupungin asukkailla on useita piirteitä, jotka vaikuttavat peliin eri tavoin, kuten koulutustaso ja tyytyväisyys. Asukkaan koulutustaso vaikuttaa siihen, mitä töitä tämä voi ottaa vastaan, ja tyytyväisyys osoittaa, miten pelaaja pärjää asukkaan käyttäessä kaupungin palveluita. Asukkailla on myös ikä, joka vaikuttaa näiden tarvitsemiin palveluihin ja liikkumiseen, mikä vaikuttaa paljon liikenneverkkoon. Asukkaiden liikkuminen on kehittäjien mukaan suurin yksittäinen haaste, joka pelin kehityksessä tuli vastaan. Asukkaat pyrkivät valitsemaan aina nopeimman reitin määränpäähänsä.
Kehitys

Colossal Order perustettiin vuonna 2009, jolloin se koostui viidestä hengestä ja rajallisesta budjetista. Studion unelmana oli tehdä ”Colossal Cities”, ja Cities in Motion -pelit olivat askel tätä tavoitetta kohti.
Julkaisija Paradox Interactive hyväksyi suunnitelmat vasta kun Electronic Artsin vuonna 2013 julkaistu SimCity menestyi huonosti markkinoilla. Myös toinen kilpailija, Focus Home Interactive, julkaisi vuonna 2015 Cities XXL -pelin omaan Cities-pelisarjaansa, mutta se sisälsi paljon bugeja eikä juurikaan uutta sisältöä. Näin Colossal Orderin kaupunginrakennussimulaatiolla oli hyvä markkinarako kilpailijoiden epäonnistuneiden pelien takia. Marina Hallikaisen mukaan yrityksen tavoitteena olikin olla toistamatta kilpailijoidensa virheitä julkaisussa. Pelin ensimmäinen suunnitelma oli keskittyneempi poliittiseen näkökulmaan, jossa pelaaja johtaisi kaupungintaloa, asettaisi menettelytapoja ja rakentamisella olisi pienempi osuus. Paradoxin palautteesta Colossal Order kehitti suunnitelmaa eteenpäin.
Kehittäjissä oli SimCityn faneja, jotka toivoivat seuraajaa SimCity 4:lle. Kunnianhimo oli suurempi kuin resurssit tuolloin ja kehittäjien oli priorisoitava tiettyjä ominaisuukia: vuorokauden ja vuoden ajat eivät tulleet kyseeseen. Pelaajien vapaus tehdä jotain todellisesta elämästä tai mielikuvituksesta oli tärkeää ja pelissä oli kyse enemmän simulaatiosta kuin visuaalisuudesta: numerot eivät ole keksittyjä, vaan pelaajat voivat nähdä jokaisen asukkaan ja jokaisen valintansa.
Cities: Skylinesin kehitystiimi oli 13 hengen kokoinen ja kehitysbudjetti alle miljoona euroa. Paradoxin markkinointibudjetti oli myös pieni, mutta hyvä viraalinäkyvyys toi paljon julkisuutta. Peli annettiin ennen julkaisua videostriimajien pelattavaksi. Markkinointiin kuului myös suorapuheisuus: kehittäjät kertoivat, etteivät ole tekemässä ”superpeliä” tai pystyisi kilpailemaan sisällön määrällä kilpailijoidensa kanssa.
Julkaisun jälkeen pelaajilta tuli runsaasti palautetta, että peli tarvitsee vuorokauden vaihtelut, joita pelissä ei alun perin ollut. Kehittäjät työstivät jo ensimmäistä laajennusta kun he huvin vuoksi kokeilivat miten vaikeaa vuorokauden ajan vaihteluiden toteuttaminen olisi. Kokeilun tuloksena koko ensimmäinen laajennus muutettiin, kun Colossal Order lupasi Paradoxille suunnitellun julkaisuajan pitävän. Tuloksena kehitettiin After Dark -laajennus.
Kehitys > Modit

Modaustyökalujen kehitykseen käytettiin noin puolet kehitysresursseista. Pian julkaisun jälkeen peli sai laajan modausyhteisön, joka loi kuukaudessa yli 20 000 modausta. Osa modausten ideoista on lisätty myöhemmin suoraan peliin, kuten yksisuuntaisten teiden suunnan vaihtaminen napin painalluksesta. Modausyhteisö on tehnyt peliin useita kuuluisia rakennuksia, mutta myös vähemmän tunnettuja maamerkkejä.
Modaustuki päätettiin varhaisessa vaiheessa pelin kehitystä ja modauksen sanotaan olevan yksi syy pelin jatkuvalle suosiolle. Modien kehittämisestä on tullut joillekin elinkeino.
Kehitys > Ääniraita

Pelin musiikin ovat tehneet Jonne Valtonen ja Jani Laaksonen. Ääniraita on julkaistu alkujaan Deluxe Edition -version mukana Steam-palvelussa.
Valtonen kirjoitti musiikin Sibelius-ohjelmalla ja Laaksonen toimi tuottajana.
Kehitys > Julkaisu

Peli julkistettiin vuonna 2014 Gamescom-messuilla, jossa esiteltiin pelin traileri.
Kehittäjillä oli vaatimattomat tavoitteet ja alkuperäisenä tavoitteena oli myydä 300 000 kappaletta peliä, mutta peli ylitti 500 000 kappaletta jo ensimmäisellä viikolla. Eräänä syynä menestykseen sanotaan pelaajien kuunteleminen.
Vuonna 2017 peli julkaistiin PlayStation 4 ja Xbox One -konsoleille. Konsolikäännökset on tehnyt Tantalus Media ja fyysisen julkaisuversion jakelija on Koch Media. Vuonna 2018 peli julkaistiin Nintendo Switchille. Helmikuussa 2023 peli julkaistiin remasteroituna versiona  PlayStation 5:lle ja Xbox Series X/S:lle.
Peli on julkaistu muun muassa Humble Bundle-, Origin-, Microsoft Store- ja Steam-palveluissa.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 85/100
Arvostelupisteet
Julkaisu: Pisteet
GameSpot: 8/10
IGN: 8.5/10
Pelaaja: 9/10
Peliä on kutsuttu "SimCityksi, jota ei koskaan tullut". Cities: Skylines on ollut arvostelumenestys ja julkaisuviikolla se oli Steamin myydyin peli. Ensimmäisen vuorokauden aikana peliä myytiin yli 250 000 kappaletta ja ensimmäisen viikon aikana yli 500 000 kappaletta. Pelin perushinta on Steamissa 28 euroa.
Kotakun arvostelussa peliä kutsuttiin vapauttavaksi, koska pelissä voi tehdä todella suuria kaupunkeja verrattuna SimCityyn. Pelaaja voi rakentaa mitä haluaa haluamallaan tavalla ja myös pelin ulkoasu sai kehuja. Kritiikkiä peli sai kaupungin hallinnasta.
Pelaaja-lehti valitsi Cities: Skylinesin vuoden 2015 kotimaiseksi videopeliksi. Se sai Pelaajan arvostelussa arvosanaksi 9/10. Cities: Skylines sai GameSpotin arvostelussa arvosanaksi 8/10 ja IGN:n arvostelussa 8.5/10. Pelillä on Metacritic-kerääjäsivustolla 85/100 pistettä. Colossal Order sai Vuoden suomalainen pelinkehittäjä -palkinnon DigiExpo-messuilla vuonna 2015.
Vastaanotto > Myynti

Huhtikuuhun 2016 mennessä peliä oli myyty yli kaksi miljoonaa kappaletta. Maaliskuuhun 2018 mennessä peliä oli myyty yli viisi miljoonaa kappaletta tietokoneille. Maaliskuuhun 2019 mennessä peliä on myyty 6 miljoonaa kappaletta. Heinäkuuhun 2022 mennessä peliä on myyty 12 miljoonaa kappaletta.
Vastaanotto > Palkinnot

| Vuosi | Palkinto | Kategoria | Ehdokas/Ehdokkaat | Tulos |
| --- | --- | --- | --- | --- |
| 2016 | Finnish Game Awards -palkinto | Vuoden 2015 tietokone- ja konsolipeli |  | Voitto |
| 2016 | Finnish Game Awards -palkinto | Vuoden 2015 kotimainen peli |  | Voitto |
Vastaanotto > Vaikutus

Tukholman kaupunki on käyttänyt peliä uuden liikennejärjestelmän suunnittelussa. YouTube-videoiden tekijät ovat käyttäneet peliä opetusvideoiden tekoon.
Kuusi vuotta julkaisun jälkeen peli on lajityypissään merkittävä ja suoria kilpailijoita ei ole montaa. Muissa rakennuspeleissä on muita ominaisuuksia kuten historiallisuutta, tarinavetoisuutta, taistelua tai selviytymispelin ominaisuuksia, mutta modernin metropolin hallitsemiseen ei ole montaa kilpailijaa.
Aiheesta muualla

Cities: Skylines MobyGamesissa (englanniksi)
Cities: Skylines MobyGamesissa (englanniksi)
Cities: Skylines Internet Movie Databasessa (englanniksi)
Cities: Skylinesin saama vuoden 2015 parhaan strategia-/simulaatiopelin Kyöpeli-patsas Suomen pelimuseossa.
Tavastrona

Tavastrona on kylä Kemiönsaaren kunnassa. Kylä sijaitsee Kemiön pohjoisosassa Halikonlahden rannalla.
Kylän nimi vaikuttaisi viittaavan hämäläisiin. Nimen loppuosa -rona on mahdollisesti perua suomenkielisestä sanasta ruona, joka tarkoittaa ojaa tai lahtea.
Tavastrona sijaitsee kallioiden ympäröimässä viljavassa laaksossa Tavastronanlahden rannalla. Tavastronanlahti avautuu Halikonlahden Tavastronanseläksi, jossa sijaitsee saaret Pikku-Antti ja Tavastronanholma. Tavastronan naapurikylät ovat Kiila idässä, Måsa lännessä ja Skäggböle ja Orrnäs etelässä. Kylän kantatilat Västergård ja Östergård muodostavat Tavastronan keskuksen. Niiden ympäristössä on muutama muu asuintila. Lisäksi kylässä on kesäasutusta.
Västergård ja Östergård mainitaan vuoden 1566 kymmenysluettelossa. Tiloista lohkottiin 1920-luvulla useampi pien- ja asuintila, osa Kiilan vastaiselle rajalle Ahvenkallion rinteelle.
Dead Cities, Red Seas & Lost Ghosts

| Dead Cities, Red Seas & Lost Ghosts M83 |
| --- | --- | --- |

Studioalbumin tiedot
 Julkaistu: 14. huhtikuuta 2003
 Formaatti: LP, digitaalinen, CD, kasetti
 Tuottaja(t): M83
 Tyylilaji: elektroninen musiikki, shoegaze
 Kesto: 56.51
 Levy-yhtiö: Gooom
M83:n muut julkaisut
| M83 2001 | Dead Cities, Red Seas & Lost Ghosts 2003 | Before the Dawn Heals Us 2005 |
Singlet albumilta Dead Cities, Red Seas & Lost Ghosts
 ”Run Into Flowers” Julkaistu: 23. heinäkuuta 2003  ”0078th” Julkaistu: 2. joulukuuta 2003  ”America” Julkaistu: 26. huhtikuuta 2004
Dead Cities, Red Seas & Lost Ghosts on ranskalaisen elektronista musiikkia tuottavan duo M83:n toinen studioalbumi, jonka julkaisi Gooom Disques 14. huhtikuuta 2003. Taiteilija Justine Kurland maalasi albumin kansikuvan. Albumi ottaa vaikutteita shoegazesta.
Kappaletta "Gone" käytettiin vuonna 2015 ilmestyneen Mr. Robot -televisiosarjan soundtrackissa.
Kappaleet

Birds – 0.53
Unrecorded – 4.11
Run Into Flowers – 4.09
In Church – 3.58
America – 3.06
On a White Lake, Near a Green Mountain – 4.43
Noise – 3.54
Be Wild – 3.19
Cyborg – 3.48
0078h – 4.01
Gone – 6.07
Beauties Can Die – 9.20
Silent – 2.01  (hidden track)
Hidden Audio – 3.06  (hidden track)
Arvostelut

Metacritic: 86/100
Pitchfork: 9.2/10
Aiheesta muualla

Dead Cities, Red Seas & Lost Ghosts Discogsissa
Crimson Moonlight

| Crimson Moonlight |
| --- | --- |

 Crimson Moonlight Elements of Rock 2012 -tapahtumassa
Tiedot
Toiminnassa:  1997–
Tyylilaji:  extreme metal blackened death metal
Kotipaikka:  Jönköping, Ruotsi
Laulukieli:  englanti
Jäsenet:  Simon "Pilgrim" Rosén, Laulu   Gustaf "Gurra" Elowsson, Rumpusetti  
Levy-yhtiö:  Endtime Productions, 2006–   Rivel Records, 2000–2005  
Aiheesta muualla
crimsonmoonlight.com
Infobox OKNimi-testi OK: 
Crimson Moonlight on ruotsalainen extreme metal -yhtye, joka perustettiin vuonna 1997 Jönköpingissä. Yhtye on julkaissut 2 albumia, The Covenant Progress ja Veil of Remembrance, kokoelma-albumin Songs from the Archives sekä 2 ep:tä, Eternal Emperor ja In Depths of Dreams Unconscious. Yhtye aloitti soittamalla perinteistä black metalia, kehittyi esikois-ep:n myötä melodiseen black metaliin ja sittemmin blackened death metaliin.